आक्सेल वित्सेल

**आक्सेल लोरेन्त आन्जेल लम्बार्त वित्सेल** (जन्म: १२ जनवरी १९८८) एक बेल्जिमी व्यावसायिक फुटबल खेलाडी हुन्। उनी जर्मनेली फुटबल क्लब बोरूसिया डर्टमन्डको लागि व्यावसायिक फुटबल खेल्छन्। बेल्जियम राष्ट्रिय फुटबल टोलीका लागि सुरुवातमा दाँया मध्यपङ्क्तिबाट खेल्न सुरु गरेका वित्सेलले आक्रामक मध्यपङ्क्तिको जिम्मेवारी पनि सम्हालेका थिए। 

वित्सेलले सन् २००६ मा स्ताँन्दर लियेज नामक एक स्थानीय फुटबल क्लब मार्फत व्यावसायिक फुटबल खेल्न सुरु गरेका थिए भने उक्त क्लबसँगको ५ वर्षे आवद्धमा उनले कुल १८३ उपस्थितिहरूमा ४२ गोल गरेका थिए। यी उपस्थितिहरू अन्तर्गत उनले ५ घरेलु प्रतियोगिताहरूमा पनि भाग दिएका थिए। सन् २००८ मा उनले बेल्जियम सुनौलो जुत्ता पनि जित्न सफल भएका थिए। स्थानीय क्लबमा ५ वर्ष फुटबल खेलिसकेपछि उनी पुर्तुगाली क्लब बेन्फिकामा आवद्ध भएका थिए जहाँ उनले सन् २०११-१२ सम्ममा कुल ३२ उपस्थितिहरूमा जम्मा १ गोल गरेका थिए। सन् २०१२ मा उनलाई जिनित फुटबल क्लबले उनलाई ४ करोड युरोमा आफ्नो क्लबमा आवद्ध गराएको थियो भने उनले सन् २०१२ देखि सन् २०१६ सम्म उक्त क्लबका लमगि कुल १२२ उपस्थितिहरूमा जम्मा १६ गोल गर्न सफल भएका थिए। वित्सेलले उक्त क्लबमा छँदा ४ पटक सम्मानित भएका थिए भने उनी सन् २०१७ मा चिनियाँ क्लब तिन्जिन तेनहाईमा सरुवा भएका थिए जहाँ उनले १ वर्षे आवद्धमा ३६ उपस्थितिहरूमा कुल ५ गोल गर्न सफल भएका थिए। सन् २०१८ को अगस्ट महिनामा उनी जर्मनी क्लब बोरूसिया डर्टमन्डमा आवद्ध भएका थिए।.

वित्सेलले सन् २००४ मा बेल्जियम १५ वर्ष मुनिको राष्ट्रिय टोलीका तर्फबाट अन्तर्राष्ट्रिय फुटबल यात्राको सुरुवात गरेका थिए भने त्यस समय उनी मात्र १५ वर्षका थिए। उनले उक्त टोलीका लागि १ उपस्थिति जनाएपछि उनको बेल्जियमको वरिष्ठ टोलीहरूमा पदोन्नति भएको थियो। सन् २००८ मा उनको बेल्जियम राष्ट्रिय टोलीमा पदोन्नति भएको थियो भने सन् २०१८ को अन्त्य तिर उनले राष्ट्रका लागि १०० भन्दा बढी अन्तर्राष्ट्रिय खेलहरूमा भाग लिएका थिए। उनले सन् २०१४ ब्राजिलमा आयोजित फिफा विश्वकप, सन् २०१६ फ्रान्समा आयोजित युएफा युरोकप र सन् २०१८ रूसमा आयोजित फिफा विश्वकप जस्ता अन्तर्राष्ट्रिय फुटबल प्रतियोगिताहरूमा राष्ट्रको प्रतिनिधित्व गरिसकेका छन् भने सन् २०१८ को फिफा विश्वकपमा राष्ट्रिय टोली तेस्रो स्थान हासिल गरेको थियो।

## क्लब खेलजीवन 
### बेन्फिका 
सन् २०११ जुलाई १३ का दिन वित्सेलले पुर्तुगाली क्लब बेन्फिकासँग पाँच वर्षे आवद्ध पत्रमा हस्ताक्षर गरेका थिए। सन् २०११ अगस्ट २४ का दिन आयोजित च्याम्पियन्स लिगको सुरुवात चरणको खेलमा वित्सेलले बेन्फिकाको तर्फबाट त्वेन्ते फुटबल क्लबका विरुद्ध २ गोल गर्न सफल भएका थिए भने उक्त खेल बेन्फिकाले ३-१ को गल अन्तरले हात पारेको थियो। सन् २०१२ जनवरी ९ का दिन आयोजित तासा दे लिगा नामक एक फुटबल प्रतियोगितामा वित्सेलले भितोरिया फुटबल क्लबका विरुद्ध सुरुवाती गोल गरेका थिए भने उक्त खेल बेन्फिकाले ४-१ गोल अन्तरले जित्न सफल भएको थियो। बेन्फिकासँगको १ वर्षे बसाइँमा वित्सेलले कुल ३२ उपस्थितिहरू जनाएका थिए।

### जिनित साङ्क्त पितेरबुर्ग 
सन् २०१२ सेप्टेम्बर ३ का दिन वित्सेलले जिनित साङ्क्त पितेरबुर्ग नामक एक रूसी फुटबल क्लबसँग ४० मिनियन युरोको लागतमा ५ वर्षे आवद्ध पत्रमा हस्ताक्षर गरेका थिए। सन् १०१२ सेप्टेम्बर १४ का दिन वित्सेलले रूसी प्रिमियर लिगमा उक्त क्लबमा लागि पहिलो खेल आखमात फुटबल क्लबको विरुद्धमा खेलेका थिए तर उक्त खेलमा जिनित २-० गोल अन्तरले पराजित भएको थियो। उनले ३० नोभेम्बरका दिन क्लबका लागि पहिलो दुई गोल गर्न सफल भएका थिए भने उक्त खेल स्पर्ताक मोस्कोभा विरुद्ध लोज्निकी रङ्गशालामा आयोजना गरिएको थियो। यस खेलमा जिनितले मोस्कोभालाई ४-२ गोल अन्तरले पराजित गर्न सफल भएको थियो। सन् २०१३ मार्च ३० का दिन जिनितले तेरेक गोज्नीलाई ३-० गोल अन्तरले पराजित गरेको थियो भने वित्सेलले उक्त खेलमा टोलीका लागि पहिलो अग्रता दिलाएका थिए। 

सन् २०१४-१५ संस्करणको युएफा च्याम्पियन्स लिगमा जिनितले आधिकारिक रूपमा बेन्फिकाको विरुद्ध पहिलो खेल खेलेको थियो जसलाई सन् २०१४ सेप्टेम्बर १६ का दिन आयोजना गरिएको थियो। यस खेलमा वित्सेलले जिनितकम लागि दोस्रो गोल गर्दै टोलीको अग्रतालाई बढाउन मद्दत गरेका थिए भने उक्त खेल जिनितले २-० गोल अन्तरले जित्न सफल भएको थियो। समूह चरणको खेलमा तेस्रो स्थान सुरक्षित गरेको जिनितले १६ को चरणको खेलमा पहिलो खेल इटालेली क्लब तोरिनुको विरुद्ध खेलेको थियो जसलाई सन् २०१५ मार्च १२ का दिन आयोजना गरिएको थियो। यस खेलमा वित्सेलको १ गोलका साथ क्लबले तोरिनुलाई २-० गोल अन्तरले पराजित गर्न सफल भएको थियो। २६ अप्रिलका दिन पेत्रोभेस्की रङ्गशालामा आयोजित आर्सिलाउ तुला फुटबल क्लब विरुद्धको खेलमा वित्सेलले जिनितका तर्फबाट खेलको १७औँ मिनेटमा गोल गरेका थिए जुन गोल खेलको निर्णायक गोल बनेको थियो। 
सन् २०१५ मे १७ का दिन वित्सेलले उफा फुटबल क्लबको विरुद्ध आयोजित खेल अन्तर्गत खेलको सम्पूर्ण ९० मिनेटसम्म मैदानमा रहेका थिए भने उक्त खेल १-१ को बराबरीमा टुङ्गिएको थियो।

सन् २०१५ जुलाई १२ का दिन आयोजित रूसी सुपर कपको खेलमा लोकोमोतिफ मोस्कोभा विरुद्ध खेल १-१ को बराबरीमा टुङ्गिएपछि पेनाल्टी मार्फत जिनितले मोस्कोभालाई ४-२ गोल अन्तरले पराजित गर्न सफल भएको जहाँ वित्सेलले पेनाल्टी मार्फत एक गोल गरेका थिए।

### तिन्जिन तेनहाई 
सन् २०१७ जनवरी ३ का दिन जिनितले वित्सेल आधिकारिक रूपमा चिनियाँ फुटबल क्लब तिन्जिन तेनहाईमा आवद्ध भएको घोषणा गरेको थियो। 
सन् २०१७ मार्च ४ का दिन वित्सेलले तिन्जिनका लागि पहिलो आधिकारिक खेल ग्वानझाउ फुटबल क्लबका विरुद्धमा खेलेका थिए भने उक्त खेलमा तिन्जिनले २-० गोल अन्तरले हार बेहोरेको थियो। उक्त खेलको १ दिन पश्चात् आयोजित चिनियाँ सुपर लिग नामक फुटबलको एक सर्वोच्च लिगमन उनले क्लबका लागि साङ्हाई सेन्हुको विरुद्धमा पहिलो गोल गरेका थिए भने उक्त खेल १-१ को बराबरीमा टुङ्गिएको थियो। उक्त क्लबसँगको १ वर्षे बसाइँमा वित्सेलले क्लबका लागि कुल ३६ उपस्थितिहरूमा जम्मा ५ गोल गर्न सफल भएका थिए भने सन् २०१८ मा उनी जर्मनेली फुटबल क्लब बोरुसिया डर्टमन्डमा आवद्ध भएका थिए।

### बोरूसिया डर्टमन्ड 
सन् २०१९ अगस्ट ६ का दिन उनले जर्मनेली क्लब बोरुसिया डर्टमन्डसँगको ४ वर्षे (सन् २०२२ जुन ३० का दिन समाप्त हुने गरी) सम्झौता पत्रमा हस्ताक्षर गरेका थिए। उक्त क्लबका लागि खेलेको पहिलो खेलमा उनले खेलको निर्धारित समय सकिन केही समय रहँदा ग्वायेथा फथको विरुद्ध गोल गर्न सफल भएका थिए जसकारण उनको गोलले खेललाई १-१ को बराबरीमा ल्याएको थियो। खेलको निर्धारित समयमा दुवै टोलीबाट समान गोल भएका कारण अतिरिक्त समय थप गरिएको थियो जहाँ डर्टमन्डका मार्को रोइसको गोलसँगै डर्टमन्डले खेल जित्न सफल भएको थियो। सन् २०१८ अगस्ट २६ का दिन वित्सेलले बुन्डेसलिगा अन्तर्गतको पहिलो खेलमा सर्वोच्च जर्मनेली फुटबल लिग बुन्डेसलिगामा पर्दापण गरेका थिए जहाँ उनले लाइपजिकको पहिलो गोल गरेका थिए भने उक्त खेल डर्टमन्डले ४-१ गोल अन्तरले जित्न सफल भएको थियो।

## अन्तर्राष्ट्रिय खेलजीवन 
बेल्जियम वरिष्ठ राष्ट्रिय टोलीमा पदोन्नति हुनु अगाडि वित्सेलले १५, १६, १७, १८, १९ वर्ष मुनिका राष्ट्रिय टोलीहरूको प्रतिनिधित्व गरेका थिए। सन् २००७ मा नेदरल्यान्डमा आयोजित युएफा युरोपेली अन्डर २१ फुटबल च्याम्पियनसिप नामक एक अन्तर्राष्ट्रिय प्रतियोगितामा उनले २१ वर्ष मुनिको राष्ट्रिय टोलीको प्रतिनिधित्व गर्दै उक्त प्रतियोगिताहरूमा भाग लिएका थिए भने उक्त प्रतियोगितामा राष्ट्रिय टोलीले सेमिफाइनलसम्मको यात्रा तय गरेको थियो। सन् २००८ मा वित्सेलले बेल्जियम राष्ट्रिय टोलीमा पदोन्नति भएपश्चात् उनले सन् २००९ मार्च २६ का दिन मोरक्को विरुद्धको एक मैत्रीपूर्ण खेलमा राष्ट्रिय टोलीको तर्फबाट अन्तर्राष्ट्रिय फुटबल जीवन तय गरेका थिए। उक्त खेलमा राष्ट्रिय टोली मोरक्कोसँग १-४ गोल अन्तरले पराजित भएपनि उनले उक्त प्रतिस्पर्धामा पहिलो अन्तर्राष्ट्रिय गोल गर्न सफल भएका थिए। 

उक्त मैत्रीपूर्ण खेलमा गोल गरेको तीन वर्ष पश्चात् उनले सन् २०१२ युएफा युरोको छनोट खेलमा समूह चरणको खेलमा अस्ट्रियाको विरुद्ध खेलको ६०औँ मिनेटमा गोल गर्न सफल भएका थिए जहाँ उनी खेलको दोस्रो हाफमा मैदान उत्रिएका थिए। 
सन् २०१४ मे १३ का दिन सन् २०१४ ब्राजिलमा आयोजना हुन लागेको फिफा विश्वकपका लागि २३ खेलाडीको राष्ट्रिय टोलीमा उनी पनि समावेश भएका थिए। उनले अल्जेरियाको विरुद्ध आयोजित बेल्जियमको पहिलो खेलमा उपस्थिति जनाएका थिए भने उक्त खेल राष्ट्रिय टोलीले २-१ गोल अन्तरले जित्न सफल भएको थियो। सन् २०१६, फ्रान्समा आयोजना हुन लागेको सन् २०१६ युएफा युरोका लागि राष्ट्रिय टोलीको गठनको समयमा उनी पनि राष्ट्रिय टोलीमा समावेश भएका थिए। उनले उक्त प्रतियोगिताको समूह *इ*मा आयरल्यान्डका विरुद्ध पहिलो गोल गर्न सफल भएका थिए। सन् १०१८, रूसमा आयोजना हुन लागेको सन् २०१८ फिफा विश्वकपका लागि राष्ट्रिय टोलीको गठनको समयमा उनी पनि राष्ट्रिय टोलीमा समावेश भएका थिए। उनले उक्त अन्तर्राष्ट्रिय प्रतियोगितामा कुल दुई गोल गर्न सफल भएका थिए।

## खेलजीवन तथ्याङ्क
### अन्तर्राष्ट्रिय
## सन्दर्भ सामाग्रीहरू
## बाह्य कडीहरू
*
*जेन्ट प्रोफाईल
*
*

श्रेणी:विकिथन-७ मा बनाइएका वा सुधारिएका लेखहरू
श्रेणी:बेल्जियमका फुटबल खेलाडीहरू
श्रेणी:सन् १९८९ मा जन्म
श्रेणी:बोरुसिया डर्टमन्डका खेलाडीहरू
श्रेणी:बुन्डेसलिगा खेलाडीहरू
श्रेणी:ला लिगा खेलाडीहरू
श्रेणी:जीवित मानिसहरू
श्रेणी:युइएफए युरो २०२० सहभागी खेलाडीहरू